《心逸斋》
明代·林鸿

二五妙凝合，清明在吾躯。惟心万物灵，湛然抱中虚。

知诱由外感，逐物情乃趍。以兹巧伪萌，营营实勤劬。

若人志前修，作意惟圣谟。百体既顺正，天君日安舒。

静处守仁宅，纡行由义途。希颜古有训，勖哉逢掖徒。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。